สังคมข่าวหุ้น
ดัชนีหุ้นไทยปิดตลาด 1,575.85 จุด ลดลง 0.11 จุด มูลค่าซื้อขาย 32,003 ล้านบาท สัปดาห์นี้ตลาดหุ้นไทยแกว่งตัวแบบไซด์เวย์ประเมินแนวรับ 1,550 จุด แนวต้าน 1,590 จุด...
28 ส.ค. 2560

เล็กเซียวหงส์
ดัชนีหุ้นไทยปิดตลาด 1,575.85 จุด ลดลง 0.11 จุด มูลค่าซื้อขาย 32,003 ล้านบาท สัปดาห์นี้ตลาดหุ้นไทยแกว่งตัวแบบไซด์เวย์ประเมินแนวรับ 1,550 จุด แนวต้าน 1,590 จุด…
*…GRAMMY สร้างเศรษฐีและยาจกภายในวันเดียว ช่วงเช้าราคาวิ่งจู๊ดๆ ไปถึง 14.20 บาท บวกกว่า 8% แต่ช่วงบ่ายรูดลงมาปิด 12.20 บาท ติดลบ 6.15% ด้วยสตอรี่ “เสี่ยเจริญ” เข้าอุ้มบริษัทลูก..แต่สงครามราคาจบแค่ช่วงข้ามคืน..จะว่าไปแล้วเม็ดเงิน 1,000 ล้านบาท ที่ “เสี่ยเจริญ” ใส่มา..ไม่ได้เข้าที่ GRAMMY แต่ว่าเข้ามาซื้อหุ้นเพิ่มทุนบริษัทลูกอีกที ปัจจัยเชิงบวกแท้จริงคือช่วยปลดภาระขาดทุนจากบริษัทลูกออกไปเท่านั้นเอง.!!…
*…PTTGC ลงทุนใหญ่ 70,000 ล้านบาท ลงทุน 2 โครงการ เริ่มด้วยโครงการสร้างห่วงโซ่ธุรกิจโพลียูรีเทน เพื่อรองรับอุตสาหกรรมยานยนต์และอิเล็กทรอนิกส์ และโครงการ Map Ta Phut Retrofit-Olefins Recon figuration (MTPR) เพื่อเพิ่มความยืดหยุ่นการใช้วัตถุดิบการผลิตและเพิ่มกำลังผลิตผลิตภัณฑ์โอเลฟินส์ ทั้ง 2 โครงการจะแล้วเสร็จปี 2563 ทำให้ PTTGC น่าลงทุนระยะยาวจริงๆ…
*…ERW ปีนี้ไปได้สวย “กันยะรัตน์ กฤษณเทวินทร์” ซีเอฟโอ โชว์ตัวเลขอัตราเข้าพักโรงแรมเฉลี่ย 80% ทำให้ปีนี้รายได้เติบโตประมาณ 10% เป็นผลจากนักท่องเที่ยวเติบโตต่อเนื่อง เห็นได้จากนักท่องเที่ยวจีนเริ่มกลับเข้ามาท่องเที่ยวมากขึ้น หลังปัญหาทัวร์ศูนย์เหรียญจบไปแล้ว…
*…TFG โชว์ล้างขาดทุนสะสมเกลี้ยงหมดแล้ว หลังจบครึ่งแรกกำไรสะสมกว่า 470 ล้านบาท เดินหน้าสู่ Year of Growth ตามแผน “เชิดศักดิ์ กู้เกียรตินันท์” ซีอีโอใหญ่ ส่งสัญญาณครึ่งหลังแรงต่อเนื่อง “ออเดอร์ส่งออกสินค้าเพียบ” แถม “ขยายสินค้าไฮมาร์จิ้น” ทำให้รายได้ปีนี้แนวโน้มเติบโตเกิน 20%…*…GIFT เห็นเงียบๆ แต่ทว่าล่าสุด บลจ.ไทยพาณิชย์ เข้าเก็บหุ้นเพิ่ม จนล่าสุดถือหุ้นกว่า 5.02% แล้ว จุดที่น่าสนใจ คือรายได้จากสินค้ากลุ่ม Brand owner และ OEM เริ่มเข้ามา และศักยภาพการทำกำไรจากแบรนด์ของตัวเอง อย่าง DE L’AMOUR ที่เริ่ม “เห็นดอกออกผล” แล้ว …
*…บรรดาขาชอบหุ้นปันผลไม่ควรพลาด TOP ประกาศจ่ายปันผล 1.50 บาท กำหนดขึ้น XD วันที่ 7 ก.ย. 60 แต่ก่อนไล่เก็บหุ้น TOP ต้นสัปดาห์นี้เก็บ PTT เพื่อรับปันผล 8.00 บาท กำหนดขึ้น XD วันที่ 31 ส.ค. 60 จัดสรรกันไปตามสบายนะครับ…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น